ไฟแนนว์ทูเดย์
...การปลด สุภา ปิยะจิตติ รองปลัดกระทรวงการคลัง ที่เป็นหัวหน้ากลุ่มรายจ่ายและหนี้สิน มาทำหน้าที่รองปลัดด้านบริหารเป็นแม่บ้านกระทรวง แม้กระทรวงการคลังพยายามอรรถาธิบายว่าไม่เกี่ยวกับโครงการรับจำนำข้าว แต่ความจริงนั้นคือความพยายามปลด สุภา ให้พ้นการเป็นประธานปิดบัญชีจำนำข้าว ที่ข้อมูลปูดออกมาว่าในปีแรกขาดทุน 2.6 แสนล้าน
30 พ.ค. 2556

...การปลด สุภา ปิยะจิตติ รองปลัดกระทรวงการคลัง ที่เป็นหัวหน้ากลุ่มรายจ่ายและหนี้สิน มาทำหน้าที่รองปลัดด้านบริหารเป็นแม่บ้านกระทรวง แม้กระทรวงการคลังพยายามอรรถาธิบายว่าไม่เกี่ยวกับโครงการรับจำนำข้าว แต่ความจริงนั้นคือความพยายามปลด สุภา ให้พ้นการเป็นประธานปิดบัญชีจำนำข้าว ที่ข้อมูลปูดออกมาว่าในปีแรกขาดทุน 2.6 แสนล้าน
งานนี้นอกจากส่งผลกระทบกับหน้าที่การงานของ สุภา แล้ว ยังกระทบภาพลักษณ์ของกระทรวงการคลังที่เป็นเสาหลักทางเศรษฐกิจ ตกอยู่ใต้อำนาจการเมืองจนทำหน้าที่ไม่ได้ เพราะการเปิดเผยข้อเท็จจริงเป็นเรื่องผิด ผู้ที่กล้าเสนอข้อมูลที่ไม่ถูกกลายเป็นได้หน้า ได้ผลงาน ศักดิ์ศรีข้าราชการหายไปไหนม่ายรุ ใครเจอช่วยบอกหน่อยคร้าบบบบบบ
...การขาดทุนจำนำข้าวปีแรก 2.6 แสนล้านบาท ถือเป็นจำนวนมหาศาล แต่หลายคนที่เกี่ยวข้องกลับลอยตัว ไม่ว่าจะเป็น กิตติรัตน์ ณ ระนอง รองนายกรัฐมนตรีและ รมว.คลัง และ ทนุศักดิ์ เล็กอุทัย รมช.คลัง ทั้งที่รับผิดชอบฐานะการเงินการคลังของประเทศโดยตรง
...การแก้ไขฟื้นฟูเอสเอ็มอีแบงก์ยังเดินหน้าไปไม่ถึงไหน การสรรหาเอ็มดีคนใหม่ยังหาไม่ได้ จึงมีเสียงขู่ฟอดๆ ออกมาจากกระทรวงการคลังที่ทำคลอดธนาคารมากับมือว่า อาจจะหยิบข้อเสนอของธนาคารโลกให้ควบรวมเอสเอ็มอีแบงก์ควบรวมกับสถาบันการเงินอื่นขึ้นมาพิจารณาอีกครั้ง พ่อแม่ช่างรังแกฉันจริงๆ
แม้ว่า คณะกรรมการนโยบายการเงิน (กนง.) จะลดดอกเบี้ยนโยบายลงแล้ว 0.25% แต่ดูเหมือนเจ้ากระทรวงการคลังที่นายกรัฐมนตรีการันตีว่า ไม่ได้มีปัญหาการทำงานกับธปท.จะยังไม่พอใจตั้งป้อมซัดหมัดโป้งเข้าปลายคางว่า ลดน้อยไป ไม่มีผลกับการดูแลค่าเงินบาท ที่จะมีเงินไหลเข้ามาอีกระลอก ที่คาดว่า จะให้ค่าเงินบาทผันผวนแข็งค่าขึ้นอย่างรวดเร็วอีกครั้ง